hotchpotch/miracl-hf-unified huggingface dataset:
राजदीप सरदेसाई
राजदीप सरदेसाई () (जन्म 24 मई 1965) एक भारतीय पत्रकार, राजनीतिक टीकाकार एवं समाचार प्रस्तुतकर्ता हैं।
राजदीप सरदेसाई का जन्म गुजरात के अहमदाबाद में हुआ था। इनके गोवन पिता दिलीप सरदेसाई पूर्व भारतीय क्रिकेटर एवं महाराष्ट्रियन माता नंदिनी सरदेसाई, मुंबई की एक कार्यकर्ता एवं सेंट जेवियर्स कॉलेज, मुंबई में समाजशास्त्र विभाग की पूर्व विभागाध्यक्ष हैं।
उन्होंने मुंबई के कैथेड्रल एंड जॉन कौनौन स्कूल तथा कैम्पियन स्कूल में शिक्षा ग्रहण की तथा मुंबई के ही सेंट जेवियर्स कॉलेज से अर्थशास्त्र में स्नातक किया। उसके बाद उन्होंने ऑक्सफोर्ड के यूनिवर्सिटी कॉलेज से कला स्नातक, कला स्नातकोत्तर एवं नागरिक कानून स्नातक की डिग्री ली।
राजदीप सरदेसाई ने 1994 में न्यू दिल्ली टेलिविज़न (NDTV) में एक राजनीतिक सम्पादक की हैसियत से प्रवेश करते हुए टेलिविज़न पत्रकारिता में पदार्पण किया। उन्हें ख़ास तौर से गुजरात दंगों पर अपने कवरेज से पहचान मिली. राजदीप सरदेसाई ने बाद में अमेरिकी दिग्गज CNN तथा राघव बहल के TV18 के साथ मिलकर अपनी खुद की कंपनी ग्लोबल ब्रॉडकास्ट न्यूज़ (GBN) शुरू करने के लिए NDTV छोड़ दिया। ये CNBC के भारतीय संस्करण CNBC-TV18, हिंदी उपभोक्ता चॅनल CNBC आवाज़ एवं एक अंतर्राष्ट्रीय चॅनल SAW ब्रॉडकास्ट करते हैं। इस नए चॅनल, जिसमें राजदीप सरदेसाई प्रमुख सम्पादक हैं, को CNN-IBN नाम दिया गया। 17 दिसम्बर 2005 को इसका पहला प्रसारण हुआ। राजदीप की कम्पनी द्वारा चॅनल की 46 फीसदी हिस्सेदारी खरीद लेने के बाद चॅनल 7 भी इसी की छत्रछाया में आ गया है। उसके बाद से चॅनल7 को IBN-7 का नाम दिया गया।
राजदीप सरदेसाई वर्त्तमान में एडिटर्स गिल्ड ऑफ इण्डिया के अध्यक्ष हैं। वे जनसंख्या परिषद तथा भारतीय प्रेस क्लब के सदस्य भी हैं। वे अंग्रेज़ी दैनिक समाचार पत्रों के लिए कॉलम भी लिखते हैं।
उनका विवाह पत्रकार, सहकर्मी वरिष्ठ पत्रकार तथा CNN-IBN की प्रस्तोता सागरिका घोष के साथ हुआ है, जिनसे उनकी मुलाक़ात ऑक्सफोर्ड यूनिवर्सिटी के दिनों में हुई थी। हालांकि शुरूआती दौर में कुछ गलतफहमियां हुई, पर आपसी सद्भावना से टाइम्स ऑफ इण्डिया के दिनों में उनके दिलों में प्यार खिला और 1994 में वे शादी की डोर में बंध गए। उनके दो बच्चे हैं, बेटा ईशान (14) और बेटी तारिणी (12)।
बरगंडी
बरगंडी (Burgundy) एक ऐतिहासिक क्षेत्र है जो पहले पूर्व-मध्यवर्ती फ्रांस का प्रशासनिक क्षेत्र था। इसके अंतर्गत कोट-डी-ऑर, सेऑन एट ल्यवायॉर, न, एवं ऐन "डिपार्टमेंट (विभाग) आते हैं। स्थिति : 47 डिग्री 0 मिनट उ. अ. तथा 4 डिग्री 40 मिनट पू. दे।। १ जनवरी २०१६ से यह बरगण्डी-फ्रांस-काउण्टी (Bourgogne-Franche-Comté) नामक नये क्षेत्र के अन्तर्गत आ गया है। बरगंडी के अन्तर्गत निम्नलिखित ४ विभाग हैं - Côte-d'Or, Saône-et-Loire, Yonne तथा Nièvre.
यह ओडर और विस्चुला नदियों की घाटियों में रहनेवाली जर्मन जनजाति ने (बरगंडियन) 40 ई. में अलमन्नी लोगों से युद्ध के कारण दक्षिणी फ्रांस के गौल में शरण ली और 441 ई. में बरगंडी राज्य की नींव डाली थी। अंगूर उत्पादन मुख्य उद्यम है। मांस, दुग्धसामग्री एवं मछली और घोंघा पकड़ना अन्य उद्योग हैं। यहाँ बननेवाली मदिरा शताब्दियों से विश्वविख्यात है।
जगन्मोहन मण्डल
जगन्मोहन मंडल, हिन्दी की एक साहित्यिक संस्था थी जिसका निर्माण काशी के भारतेन्दु मंडल की तर्ज पर हुआ था। इसके संस्थापक भारतेन्दुयुगीन कवि, आलोचक और उपन्यासकार ठाकुर जगन्मोहन सिंह थे। छत्तीसगढ़ में ठाकुर जगमोहनसिंह का साहित्यिक वातावरण बनाने में महत्वपूर्ण योगदान था। उन्होंने सन् 1880 से 1882 तक धमतरी में और सन् 1882 से 1887 तक शिवरीनारायण में तहसीलदार और मजिस्ट्रेट के रूप में कार्य किया। यही नहीं, छत्तीसगढ़ के बिखरे साहित्यकारों को जगन्मोहन मंडल बनाकर एक सूत्र में पिरोया और उन्हें लेखन की सही दिशा भी दी।
जगन्मोहन मण्डल के माध्यम से छत्तीसगढ़ के साहित्यकार शिवरीनारायण में आकर साहित्य-साधना करने लगे। उस काल के अन्यान्य साहित्यकारों के शिवरीनारायण में आकर साहित्य साधना करने का उल्लेख तत्कालीन साहित्य में हुआ है। इनमें रायगढ़ के पं॰ अनंतराम पांडेय, रायगढ़-परसापाली के पं॰ मेदिनीप्रसाद पांडेय, बलौदा के पं॰ वेदनाथ शर्मा, बालपुर के मालगुजार पं॰ पुरूसोत्तम प्रसाद पांडेय, बिलासपुर के जगन्नाथ प्रसाद भानु, धमतरी के काव्योपाध्याय हीरालाल, बिलाईगढ़ के पं॰ पृथ्वीपाल तिवारी और उनके अनुज पं॰ गणेश तिवारी और शिवरीनारायण के पं॰ मालिकराम भोगहा, पं॰ हीराराम त्रिपाठी, गोविंदसाव, महंत अर्जुनदास, महंत गौतमदास, पं॰ विश्‍वेस्‍वर वर्मा, पं॰ ऋषि शर्मा और दीनानाथ पांडेय आदि प्रमुख थे।
नागरी आन्दोलन
उन्नीसवीं शताब्दी के अन्तिम वर्षों में भारत में उर्दू लिपि के स्थान पर देवनागरी लिपि अपनाने का आन्दोलन चला जिसे नागरी आन्दोलन या हिन्दी-नागरी आन्दोलन के नाम से जाना जाता है।
मुंशी नवल किशोर
मुंशी नवल किशोर अंग्रेजी शासन के समय के भारत के उद्यमी, पत्रकार एवं साहित्यकार थे। इनकी जिन्दगी का सफर कामयाबियों की दास्तान हैं। शिक्षा, साहित्य से लेकर उद्योग के क्षेत्र में उन्होंने सफलता पायी और जो बात सबसे उल्लेखनीय थी वह यह कि उन्होंने हमेशा मानव मूल्यों का सम्मान किया।
मुंशी नवल किशोर का जन्म अलीगढ़ जिले के विस्तोई ग्राम एक कुलीन ब्राह्मण परिवार में सन् १८३६ को हुआ था। शुरू से ही समाचारपत्रों और व्यापार में रूचि थी। कुछ समय तक 'कोहिनूर' में काम करने के बाद 1858 में 22 साल की उम्र में लखनऊ आ गए। यहाँ आते ही उन्होंने नवल किशोर प्रेस स्थापित किया। देखते ही देखते इस प्रेस की ख्याति इतनी बढ़ी कि इसे पेरिस के एलपाइन प्रेस के बाद दूसरा दर्जा दिया जाने लगा। सभी मजहब की पुस्तकों और एक से बढ़ कर एक साहित्यकारों की कृतियों को इस प्रेस ने छापा। कुल प्रकाशन का 65 प्रतिशत उर्दू, अरबी और फारसी तथा शेष संस्कृत, हिन्दी, बंगाली, गुरूमुखी, मराठी, पशतो और अंग्रेजी में है। पूरी दुनिया के बड़े-बड़े पुस्तकालयों में उनके यहां की किताबें मिल जाती है। जापान में मुंशी नवल किशोर के नाम का पुस्तकालय है तो जर्मनी के हाइडिलबर्ग और अमेरिका के हावर्ड विशविद्यालय में उनकी प्रकाशित सामग्री के विशेष कक्ष हैं।
उद्योग के क्षेत्र में भी उनका अपना योगदान है। 1871 में उन्होंने लखनऊ में अपर इण्डिया कूपन पेपर मिल की स्थापना की थी जो उत्तर भारत में कागज बनाने का पहला कारखाना था। शाह ईरान ने 1888 में कलकत्ता में पत्रकारों से कहा ‘हिन्दुस्तान आने के मेरे दो मकसद हैं एक वायसराय से मिलना और दूसरा मुंशी नवल किशोर से’। कुछ ऐसे ही खयालात लुधियाना दरबार में अफगानिस्तान के शाह अब्दुल रहमान ने 1885 में जाहिर किए थे।
बहुआयामी व्यक्तित्व और बहुआयामी सफलताओं को अपने में समेटे मुंशी नवल किशोर को काल के क्रूर हाथों ने 19 फ़रवरी 1895 को सदा के लिए समेट लिया।
अनुक्रम आरेख (Sequence diagram)
एकीकृत मॉडलिंग भाषा (Unified Modelling Language) (UML) में एक अनुक्रम आरेख (sequence diagram) एक प्रकार का इंटरेक्शन आरेख है जो यह दर्शाता है कि प्रक्रियाएं (Processes) एक दूसरे के साथ कैसे और किस क्रम में ऑपरेट होती हैं। यह एक संदेश अनुक्रम चार्ट (Message Sequence Chart) का एक निर्माण है।
अनुक्रम आरेख को कभी कभी घटना का पता लगाने वाला आरेख, या घटना परिदृश्य और समय आरेख कहा जाता है।
एक अनुक्रम आरेख सामानांतर उर्ध्व रेखाओं के रूप में ("जीवनरेखाओं") भिन्न प्रक्रियाओं और ऑब्जेक्ट्स को दर्शाता है, जो एक साथ रहते हैं और क्षैतिज तीरों के रूप में, उनके बीच उस क्रम में सन्देश का विनिमय होता है, जिसमें वे उत्पन्न होते हैं।
उदाहरण के लिए, दायीं ओर UML 1.x आरेख एक (साधरण) "रेस्तरां प्रणाली" के सन्देश के अनुक्रम का वर्णन करता है।
UML 2.0 अनुक्रम आरेख UML 1.x अनुक्रम आरेख के सामान संकेतन का समर्थन करता है जिसमें घटनाओं के मानक प्रवाह के लिए मोडलिंग की विभिन्नताओं का समर्थन भी शामिल है।
यदि समय रेखा एक ऑब्जेक्ट की है तो यह एक भूमिका को दर्शाती है। ध्यान दें कि उदाहरण के नाम को खाली छोड़ देना अनाम और बेनाम उदाहरणों का प्रतिनिधित्व करता है।
इंटरेक्शन का डिस्प्ले करने के लिए संदेशों का उपयोग किया जाता है। ये सन्देश नामों के साथ क्षैतिज तीर हैं जिन्हें उनके ऊपर लिखा गया है।
सक्रियकरण बॉक्स, या विधि-कॉल बॉक्स, अपारदर्शी आयत हैं, जिन्हें सन्देश की प्रतिक्रिया में प्रदर्शित की जाने वाली प्रक्रियाओं को अभिव्यक्त करने के लिए जीवनरेखाओं के शीर्ष पर चित्रित किया जाता है। (UML में निष्पादन विनिर्देशन).
खुद ऑब्जेक्ट को कॉल करने वाली विधियां संदेशों का उपयोग करती हैं और प्रोसिसंग के अगले स्तर को इंगित करने के लिए किसी अन्य के शीर्ष पर नए सक्रियण बॉक्स जोड़ती है।
जब एक ऑब्जेक्ट नष्ट हो जाता है (मेमोरी से हटा दिया जाता है), जीवन रेखा के शीर्ष पर एक X चित्रित किया जाता है और डेश युक्त रेखाएं इसके नीचे चित्रित की जाती हैं (हालांकि ऐसा पहले उदाहरण के मामले में नहीं होता है). यह या तो खुद ऑब्जेक्ट से या किसी ओर से एक सन्देश का परिणाम होना चाहिए.
आरेख के बाहर से भेजा गया सन्देश एक भरे हुए वृत्त से उत्पन्न होने वाले सन्देश के द्वारा अभिव्यक्त किया जा सकता है, (UML में "found message") या एक अनुक्रम आरेख की सीमा से अभिव्यक्त किया जा सकता है (UML में "gate").
UML 2 ने अनुक्रम आरेख की क्षमताओं में कई महत्त्वपूर्ण सुधार किये हैं। इन में से अधिकांश सुधार "इंटरेक्शन टुकड़ों" के विचार पर आधारित हैं जो एक बंद इंटरेक्शन के छोटे टुकड़ों को अभिव्यक्त करते हैं। एकाधिक इंटरेक्शन टुकड़ों को संयोजित करके कई प्रकार के "संयोजित टुकड़े" बनाये जाते हैं, जिनका उपयोग इंटरेक्शन के मॉडल के लिए किया जाता है, जिसमें समांतरता, कंडीशनल शाखाएं, वैकल्पिक इंटरेक्शन अदि शामिल हैं।
कुछ प्रणालियों गतिशील सरल व्यवहार किया है कि वस्तुओं या प्रक्रियाओं का एक छोटा सा, निर्धारित संख्या के बीच संदेशों की विशिष्ट दृश्यों के रूप में व्यक्त कर सकते हैं। ऐसे मामलों दृश्य चित्र में पूरी तरह से सिस्टम के व्यवहार निर्दिष्ट कर सकते हैं। अक्सर, व्यवहार अधिक जटिल होता है, उदाहरण के लिए, जब संचार ऑब्जेक्ट का सेट बड़ा ओर अत्यधिक परिवर्तनशील हो, तब कई शाखा बिंदु होते हैं, (उदाहरण अपवाद), जब जटिल अंकन या तुल्यकालन के मुद्दे जैसे संसाधन पुनरुक्तियां हों.
हिन्दी से पंजाबी यान्त्रिक अनुवादक
हिन्दी से पंजाबी यान्त्रिक अनुवादक, पंजाब विश्वविद्यालय, पटियाला में डा गुरप्रीत सिंह और डा विशाल गोयल द्वारा विकसित किया था, जिसका उद्देश्य हिन्दी पाठ का पंजाबी पाठ मे अनुवाद करना था। यह सीधी अप्रोच पर आधारित है। इसमे पूर्वप्रक्रमण (पाठ सामान्यिकरण, विन्यास प्रतिस्थापन, व्यक्तिवाचक संज्ञा प्रतिस्थापन), अनुवाद इन्जन (उपनाम पहचान, शीर्षक पहचान, शब्दकोश खोजन, शब्दार्थ असंदिग्धता, रूपान्तरण विश्लेषण, लिप्यन्तरण) और पश्चातवर्ती प्रक्रमण मापांक सम्मिलित हैं। यह अनुवादक उपयोग हेतु ऑनलाइन उपलब्ध है। इसकी सुबोधता परीक्षण शुद्धता ९४% है। इसके विकासकर्ता अभी भी इसकी शुद्धता सुधारने पर काम कर रहे हैं।
संगीत गोष्ठी
पहले गायक या वादक अपने गायन या वादन का प्रदर्शन राजाओं या रईसों के सम्मुख करता था अथवा किसी धार्मिक उत्सव के समय मंदिरों में करता था। कभी-कभी वह मेले इत्यादि में भी जाकर अपनी कला का प्रदर्शन करता था। किंतु उसके पास ऐसा कोई साधन नहीं था जिसके द्वारा वह संगीत के एक पूर्वनिर्धारित कार्यक्रम को जनता के सामने प्रस्तुत कर सके।
यूरोप में इंग्लैंड, फ्रांस, जर्मनी, इटली, इत्यादि देशों में संगीतगोष्ठी का आयोजन प्रारंभ हुआ। इसे "कंसर्ट" (concert) कहते हैं। संगीत सभाएँ या संगीत विद्यालय अथवा कुछ व्यवसायी लोगों ने संगीतगोष्ठी का आयोजन प्रारंभ किया। किसी अच्छे कलाकार या कलाकारों के गायन वादन का कार्यक्रम किसी बड़े भवन में संपन्न होता था। इस संगीतगोष्ठी में जनता का प्रवेश टिकट या चंदे के द्वारा होने लगा। इस प्रकार की संगीतगोष्ठियाँ अमरीका और अन्य देशों में प्रारंभ हुई। बड़े बड़े नगरों में इस प्रकार की गोष्ठियों के लिए विशाल गोष्ठीभवन (concert hall) या सभाभवन (Auditorium) बन गए। भारत में इस प्रकार की संगीतगोष्ठी का आयोजन बंबई, पूना, कलकत्ता इत्यादि बड़े नगरों में प्रारंभ हो गया है। इन संगीतगोष्ठियों के अतिरिक्त भारत में कई स्थानों में संगीतोत्सव या संगीतपरिषदों का आयोजन भी होता है जिनमें बहुत से कलाकार एकत्र होते है और उनका कार्यक्रम प्रस्तुत किया जाता है। इनमें श्रोताओं का प्रवेश टिकट द्वारा होता है।
यूरोप के 18वीं शती में संगीतगोष्ठी के आयोजन और प्रबंध के लिए बहुत सी संस्थाएँ स्थापित हो गई। ये संस्थाएँ संगीतगोष्ठियों का आयोजन करने लगीं और संचित द्रव्य में से कलाकार तथा आयोजन और प्रबंध के लिए एक भाग लेने लगीं। सामंतों और रईसों का आश्रय समाप्त होने पर कलाकारों के कार्यक्रम के आयोजन के लिए स्थान स्थान पर संस्थाएँ स्थापित होने लगी और 19वीं शती तक इन संस्थाओं ने एक अंतरराष्ट्रीय व्यवसाय का रूप धारण कर लिया।
संगीतगोष्ठी के अर्थ के अतिरिक्त फ्रांस, जर्मनी और इटली में कंसर्ट एक विशिष्ट वाद्य-संगीत-प्रबंध के अर्थ में भी प्रयुक्त होता है।
संघवाद
संघवाद (Saṅghavāda) संवैधानिक राजसंचालन की उस प्रवृत्ति का प्रारूप है जिसके अंतर्गत विभिन्न राज्य एक संविदा द्वारा एक संघ की स्थापना करते हैं। इस संविदा के अनुसार एक संघीय सरकार एवं अनेक राज्य सरकारें संघ की विभिन्न इकाइयाँ हो जाती हैं।
Note:- इंडिया में फ़ेडरलिज़्म 'कनाडा' से लिया गया है।
सामान्य रूप से प्रभुसत्ता का विभाजन संघीय एवं राज्यसरकारों के मध्य उनके संविधान में उल्लिखित होता है जो उस संविदा को अंतिम रूप से पुष्ट करता है। साधारणतया संघीय सरकार को ऐसे कार्यों के संचालन का भार दिया जाता है जिन्हें क्षेत्रविस्तार खर्चीला अथवा दुरूह होने के कारण राज्य स्वयं चलाने में कठिनाई प्रतीत करते हैं। अत: इन कार्यों के चलाने के लिए वे सब इकाइयाँ प्रतीत करते हैं। अत: इन कार्यों के चलाने के लिए वे सब इकाइयाँ अपनी राजशक्तियों का एक निश्चित भाग संघीय सरकार को अधिकार एवं साधन के रूप में प्रदान कर देते हैं। शेष अन्य विषयों में राज्य स्वयं कार्यभार वहन करते हैं एवं उसके प्रतिरूप अधिकार एवं साधन के रूप में प्रदान कर देते हैं। शेष अन्य विषयों में राज्य स्वयं कार्यभार वहन करते हैं एवं उसके प्रतिरूप अधिकार एवं साधन संविधान द्वारा लेते हैं। इस प्रकार एकात्मक संविधान (यूनिटरी संविधान) के विपरीत संघात्मक संविधान एक ही संविधान के अंतर्गत राजद्वै (डुवल पालिटी) को स्थापना करता है। परिणामस्वरूप ऐसे संघ के नागरिक दो प्रकार की सरकारों, संघीय एवं राज्य सरकारों के अधीनस्थ होते हैं।
संघात्मक संविधान में निम्नलिखित विशेषताएँ अपेक्षित होती हैं :
इन विशेषताओं के साथ संघात्मक संविधान का एक आदर्श प्रारूप संयुक्त राज्य अमेरिका का संविधान है जिसका निर्माण सन् 1787 में 12 स्वतंत्र राष्ट्रों की संविदा के अनुसार हुआ था। इसके पश्चात् कनाडा, आस्ट्रेलिया, जर्मनी एवं फ्रांस इत्यादि के संघात्मक संविधानों का निर्माण हुआ। भारत का संविधान भी, जो सन् 1950 से लागू हुआ, संघात्मक संविधानों का एक नवीन दृष्टांत है।
प्रधानत: भारत के संविधान में संघात्मक संविधान की सभी उपर्युक्त विशेषताएँ विद्यमान हैं। किंतु भारतीय संघात्मक संविधान में कुछ विशिष्ट प्राविधान है जिनका समावेश अन्य संविधानों के कार्यसंचालन से उत्पन्न कठिनाइयों को दृष्टिगत करके किया गया है।
उदाहरणार्थ, सबसे विशिष्ट तथ्य यह है कि भारतीय संविधान संघात्मक होते हुए भी इसका निर्माण स्वतंत्र राष्ट्रों की किसी संविदा द्वारा नहीं हुआ है; बल्कि यह उन राज इकाइयों के मेल (यूनियन) से बना है जो परंतंत्र एकात्मक भारत के अंग के रूप में पहले से ही विद्यमान थे। दूसरी विशेषता यह है कि आपत्काल में भारतीय संविधान में एकात्मक संविधानों के अनुरूप केंद्र को अधिक शक्तिशाली बनाने के लिए प्रावधान निहित हैं। तृतीय विशेषता यह है कि केवल एक नागरिकता (भारतीय नागरिकता) का ही समावेश किया गया है तथा एक ही संविधान केंद्र तथा राज्य दोनों ही सरकारों के कार्यसंचालन के लिए व्यवस्थाएँ प्रदान करता है। इसके अतिरिक्त संविधान सभा के मतानुसार भारत एक शिशु गणतंत्र की अवस्था में है, अत: देश के तीव्र एवं सर्वतोमुखी विकास एवं उन्नति के लिए समय समय पर उपयुक्त प्रावधानों की आवश्यकता पड़ सकती है जिसके लिए संविधान संशोधन की तीन विभिन्न प्रक्रियाएँ दी गई हैं। केवल विशेष संघात्मक प्रावधानों के संशोधन के लिए ही राज्यों का मत आवश्यक है, बाकी संशोधन संसद् स्वयं कर सकती है। इस प्रकार संघात्मक संविधानों के विकास में भारतीय संविधान एक नई प्रवृत्ति, केंद्रीकरण, का सूत्रपात करता है।
भाई संतोख सिंह
भाई संतोख सिंह (सन् 1788-1843) वेदांत और सिक्ख दर्शन के विद्वान् और ज्ञानी संप्रदाय के विचारक थे। आपके पूर्वज छिंवा या छिब्बर नाम के मोह्याल ब्राह्मण थे। आपका जन्म अमृतसर में हुआ। आपके पिता श्री देवसिंह निर्मला संतों के संपर्क में रहे। आपकी माता का नाम राजादेई (राजदेवी) था। आप रूढ़िवाद के कट्टर विरोधी थे। अपनी परिवारिक परंपराओं की अवमानना करके आपने रोहिल्ला परिवार में विवाह किया। आपके सुपुत्र अजयसिंह भी बड़े विद्वान् हुए।
भाई साहब ने ज्ञानी संतसिंह से काव्याध्ययन किया। तदनंतर संस्कृत की शिक्षा काशी में प्राप्त की। सन् 1823 में आप पटियालानरेश महाराज कर्मसिंह के दरबारी कवि के रूप में पधारे। दो वर्ष बाद कैथल के रईस श्री उदयसिंह आपको अपने यहाँ लिवा ले आए। पटियाला की भाँति कैथल में भी आपका बड़ा सम्मान हुआ और वहाँ पर अनेक विद्वानों का सहयोग भी प्राप्त हुआ।
आपकी निम्नोक्त रचनाएँ उपलब्ध हैं :इनकी रचनाओं में ब्रजभाषा का प्राधान्य है। यत्रतत्र संस्कृत, फारसी और पंजाबी शब्द भी व्यवहृत हुए हैं। छंदों में दोहा, चौपाई का प्रयोग प्रचुर परिमाण में हुआ है, यथास्थान त्रिभंगी, कवित्त और सवैये का भी उपयोग हुआ है।
संबंध स्वामी
संबन्ध स्वामी चोलकालीन तमिलनाडु के नवयुवक शैव कवि थे। संबंदर के अन्य नाम अलदै पिल्लैयर, पलरावोयार, मुतमिलविरहर, सम्बन्दर इत्यादि हैं। संबंदर, शैववाद के शक्तिशाली समर्थक थे। उन्होंने उपदेश दिया कि मुक्ति सत्पुत्र मार्ग से प्राप्त हो सकती है। भक्ति द्वारा ही भगवान के चरणकमल तक पहुँचा जा सकता है जो सर्वोच्च है एव सुख-दु:ख तथा अच्छे बुरे से ऊपर है। संबंदर की रचनाओं की प्रसिद्धि एक हजार गीतों से है जो तीसरी तिरुमुरै में विभक्त है। इसके अंतर्गत केवल 348 तेवरम् हैं। संबंदर के तेवरम् अपने उपमा सौंदर्य, अर्थ एवं माधुर्य के कारण बेजोड़ हैं। संबंदर के जीवन तथा रचनाओं के संबंध में पर्याप्त जानकारी सुंदरार और अप्पार के तेवरमों में और सेक्किलर तथा नंबियंदर नंबी की रचनाओं में मिलती है।
प्रसिद्ध नालवारों में एक संबंध स्वामी का जन्म 7वीं शती ईसा के मध्य में तमिलनाडु राज्य के सिरकली में हुआ था। तीन वर्ष की बाल्यावस्था में जब उनके पिता मंदिर के तालाब में स्नान कर रहे थे, वे चिल्लाए "अम्मे अप्पा" इसपर भगवान शिव प्रगट हुए और पावर्ती ने दिव्य बालक को दूध पिलाया तथा शिवज्ञान प्रस्तुत किया। पिता की वापसी पर बालक ने अपना पहला "तेवरम" गाया।
अपने पिता के कंधों पर बैठकर संवंदर ने दक्षिण भारत के पवित्र स्थलों की यात्रा की। मार्ग में वे तेवरम् गाते और चमत्कार दिखाते चलते थे। इस प्रकार तिरुकोलक्का में उन्हें स्वर्ण मजीरा प्राप्त हुआ, तिरुनेलवोइल में उन्हें मोती की पालकी तथा छत्र प्राप्त हुआ। तिरुपचिलचिरमम् में उन्होंने मुखिया की पुत्री को रोग से मुक्त किया। तिरुमहल में उन्होंने सर्पदंश से मृत एक व्यापारी को पुनर्जीवित किया, तिरुवोइमूर में भगवान को प्रकट कर दिखाया; मदुरै में पांड्य राजा का भयंकर रोग ठीक किया। मदुरै में उन्होंने जैनों को चुनौती दी और उन्हें पराभूत किया।
नल्लुपेरुमनम में संबंदर ने नंबियंदर नंबि की पुत्री से विवाह किया। वैकासी मूल दिवस पर केवल सोलह वर्ष की उम्र में जब उन्होंने गाना गाया, तब एक दैवी ज्वाला दृष्टिगोचर हुई जिसमें वे अपनी पत्नी के साथ प्रविष्ट हुए।
का. सुब्रमनिया पिल्लै और सी. शिवज्ञानम पिल्लै के मूल्यवान शोधकार्यों द्वारा हमें संबंदर वर्षा उनके काल के संबंध में और भी अधिक बातें ज्ञात हुई हैं।
हफ़लौंग हिन्दी
हफ़लौंग हिन्दी असम की उत्तर कचर पहाड़ी जिले की आम बोलचाल की भाषा है। यह एक मिश्रित भाषा है जो हिन्दी से उत्पन्न हुई है और इसने अन्य भाषाओं जैसे कि बंगाली, असमिया, दिमासा और ज़ेमे नागा भाषाओं के शब्दों को भी आत्मसात कर लिया है। इस मिश्रित भाषा का नाम हफ़लौंग के नाम पर पड़ा है जो उत्तरी कछर पहाड़ी जिले (डिमा हसाओ जिला) का मुख्यालय है।
हफ़लौंग हिन्दी, हिन्दी के उस वृहद रूप का परिचायक है जो कि पूरे दक्षिण एशिया में किसी ना किसी रूप में विद्यमान है। यह बोली हिन्दी भाषियों के लिए सुबोध है और इसमें हिन्दी के व्याकरण और शब्दों के अतिरिक्त स्थानीय भाषाओं के शब्दों का ग्रहित आसव है।
बहुत सी पिड्जिन बोलियाँ उसी स्थिति तक सीमित रहती हैं और अधिकांशतः व्यापारिक उद्देश्यों के लिए प्रयुक्त की जातीं हैं। जब किसी बोली का विस्तार होता है और वह एक प्राकृत-भाषा बनती है और उसमें स्थायित्व आता है और उसे बड़े पैमाने पर स्वीकार किया जाता है, तो तकनीकी रूप से वह एक भाषा होती है। तोक पिसिन (पापुआ न्यू गिनी की एक आधिकारिक भाषा) और सीसेलवा (सेशल्स की एक आधिकारिक भाषा) भाषाओं ने यह पद प्राप्त कर लिया है। हफ़लौंग हिन्दी मानकीकरण के इन चिह्नों को वर्णित करती है और इसे बड़े पैमाने पर अपनाया जा रहा है। उदाहरणार्थ, ऑल इण्डिया रेडियो उत्तरी कछर पहाड़ी जिले में इस बोली में प्रसारण करता है और हिन्दी बोलने वालों, जिनमें सरकारी कर्मचारी भी सम्मिलित है, से हफ़लौंग हिन्दी सीखने की अपेक्षा रखी जाती है। इसलिए, हफ़लौंग हिन्दी को एक क्रियोल भाषा के रूप में वर्गीकृत किया जाता है बजाए की पिड्जिन के।
जयमल
पौराणिक विष्णु-उपासक राजा। विष्णु की पूजा में लीन रहने के कारण वह राजकाज से विरत-सा हो गया। कथा है कि उसके पूजा में व्यस्त रहते जब शत्रु ने आक्रमण कर दिया भगवान विष्णु ने स्वयं लड़ाई लड़ी और शत्रु को पराजित किया। यह जानकर आक्रमणकारी भी विष्णुभक्त हो गया।
प्रसिद्ध राजपूत सामंत। १५६८ ई में अकबर ने जब चितौड़ पर आक्रमण किया तब राणा संग्रामसिंह के पुत्र महाराणा उदय सिंह अपने सामंतो के कहने पर चितौड़ दुर्ग का भार अपने सामन्तों को सौंप स्वयं राजकोष और राजपरिवार सहित सुरक्षित स्थान पर चले गए और किले की सुरक्षा का जिम्मा जयमल राठौड़ और पत्ता चुंडावत को सौंप दिया। इन वीरों ने मुगल सम्राट् अकबर के विरुद्ध चित्तौड़ की रक्षा का भार सँभाला। राजपूतों ने शाका किया। सभी वीरों ने केसरिया धारण किया और भूखे शेरों की भांति शत्रुओं पर टूट पड़े । 8000 की राजपूती सेना ने 60000 की मुगलिया सेना के छक्के छुड़ा दिए। अकबर भी इन वीरों के युद्ध कौशल से भयभीत और अचंभित हो उठा। युद्ध भूमि में अकबर के विरुद्ध युद्ध करते हुवे सभी वीर वीरगति को प्राप्त हुए । अकबर भी इनकी वीरता से इतना प्रभावित हुआ कि फत्ता सिंह चुंडावत और जयमल मेड़तिया की प्रस्तर मूर्तियाँ बनवाकर अपने महल के सिंहद्वार पर स्थापित करवाई।
जरी
जरी, सोने का पानी चढ़ा हुआ चाँदी का तार है तथा इस तार से बने वस्त्र भी जरी कहलाते हैं। जरी वस्त्र सोरे, चाँदी तथा रेशम अथवा तीनों प्रकार के तारों के मिश्रण से बनता है। इन तारों की सहायता से बेलबूटे तथा उभाड़दार अभिकल्प बनाए जाते हैं। बुनकर बुनाई के समय इन तारों का उपयोग अतिरिक्त बाने के रूप में करता है और इनसे केवल अभिकल्प ही बनाए जाते हैं।
भारतीय किमखाब और पर्शियन सुनहले तारों तथा रेशम के वस्त्र को भी लोग जरी कहते हैं, किंतु वस्तुत: ये जरी नहीं हैं, क्योंकि इन वस्त्रों में जरीवाली सजावट नहीं होती। लगभग तीन सौ वर्ष पूर्व पर्शिया, सीरिया, उत्तरी अफ्रीका तथा दक्षिणी यूरोप में सुनहले तारों का वस्त्र अंशत: जरी होता था। इंग्लैंड, फ्रांस, रोम, चीन, तथा जापान में जरी का प्रचलन प्राचीन काल से है।
भारत का जरी उद्योग प्राचीन काल से विश्वविख्यात रहा है ओर यहाँ के बने जरी वस्त्रों को धारण कर देश विदेश के नृपति अपने को गौरवान्वित समझते रहे हैं। काशी जरी उद्योग का केंद्र रहा है। बनारस की प्रसिद्ध बनारसी सड़ियाँ और दुपट्टे शताब्दियों से लोकप्रिय रहे हैं। आज इनकी खपत, अमरीका, ब्रिटेन और रूस आदि देशों में क्षिप्र गति से वृद्धि प्राप्त कर रही है। गुजरात वर्तमान भारतीय जरी तार उद्योग का केंद्र है। इसके पूर्व काशी ही इसका केंद्र था। पहले चाँदी के तारों को सोने की पतली पत्तरों पर खींचकर सुनहला बनाया जाता था, किंतु विज्ञान को उन्नति ने इस श्रमसाध्य विधि के स्थान पर विद्युद्विश्लेषण विधि प्रदान की है। विदेश से आनेवाले जरी के तार इसी विधि द्वारा सुनहले बनाए जाते हैं और भारतीय विधि से बने तारों की अपेक्षा सस्ते भी होते हैं।
अब जरी शब्द का व्यवहार उभाड़दार अभिकल्प के बने सूत वस्त्रों के लिए भी होने लगा है। इन वस्त्रों के अंतर्गत पर्दे तथा बच्चों एवं स्त्रियों के पहनने के वस्त्र आते हें सूती जरी वस्त्र दोनों ओर एकसा या उल्टा सीधा होता है। इसके उल्टा सीधा होने पर ताने बाने कई रंग, विभिन्न संख्या और कई किस्म के हो सकते हैं। पर्दे के ताने-बाने की संख्या और किस्म में पहनने के वस्त्र की अपेक्षा कम विषमता होती है।
शहीद नरेश सिंह
नरेश सिंह का जन्म उत्तरप्रदेश के अलीगढ़ जनपद स्थित छोटी बल्लभ गाँव, इगलास (अलीगढ़) में एक किसान परिवार में हुआ था। इनके पिता श्री राजेन्द्र सिंह के दो पुत्रों में नरेश सिंह छोटे पुत्र थे। इन्हें बचपन से ही खेलकूद का बहुत शौक था। बड़े होने पर इन्होंने सेना में जाने का निर्णय लिया ताकि देश के लिए कुछ करके दिखा सकें।
कारगिल युद्ध में कैप्टन सौरभ कालिया के नेतृत्व में सीमा की रक्षा करते हुए। अपने अन्य साथियों के साथ नरेश सिंह भी पाकिस्तानी सेना द्वारा अपहृत हुए और देश के काम आये।
आंग्ल-भारतीय समुदाय
आंग्ल-भारतीय या ऐंग्लो इंडियन("ऍङ्ग्लो-इण्डियन") विशेष शब्द है जो जाति और भाषा के संबंध में प्रयुक्त होता है। जाति के संबंध में यह उन अंग्रेजों की ओर संकेत करता है जो भारत में बस गए हैं या व्यवसाय अथवा पदाधिकार से यहाँ प्रवास करते हैं। इनकी संख्या तो आज भारत में विशेष नहीं है और मात्र प्रवासी होने के कारण उनको देश के राजनीतिक अधिकार भी प्राप्त नहीं, परंतु एक दूसरा वर्ग उनसे संबंधित इस देश का है और उसे देश के नागरिकों के सारे हक भी हासिल हैं। यह वर्ग भारत के अंग्रेज प्रवासियों और भारतीय स्त्रियों के संपर्क से उत्पन्न हुआ है जो ऐंग्लो इंडियन कहलाता है। इनकी संख्या काफी है और लोकसभा में इनके विशेष प्रतिनिधि के लिए संवैधानिक अधिकार भी सुरक्षित हैं। इस समुदाय के समझदार व्यक्ति अपने को सर्वथा भारतीय और भारत के सुख-दु:ख में शरीक मानते हैं, परंतु अधिकतर ये स्थानीय जनता से घना संपर्क नहीं बना पाते और इंग्लैंड की सहायता की अपेक्षा करते हैं। इनका अंग्रेजों से रक्तसंबंध होना, अंग्रेजी का इनकी जन्मजात और साधारण बोलचाल की भाषा होना और उनका धर्म से ईसाई होना भी उन्हें अपना विदेशी रूप बनाए रखने में सहायक होते हैं। उनकी समूची संस्कृति अंग्रेजी विचारधारा और रहन-सहन से प्रभावित तथा अनुप्रमाणित है। तथापि अब वे धीरे-धीरे देश की नित्य बदलती परिस्थितियों के अनुकूल होते जा रहे हैं।
ऐंग्लो इंडियन शब्द का व्यवहार प्रवासी अंग्रेजों की भारतीय माताओं से प्रसूत संततियों अथवा उनसे प्रजनित संतानों से भिन्न भाषा के अर्थ में भी होता है। ऐंग्लो इंडियन भाषा के अनेक रूप हैं। कभी तो इसका प्रयोग भारतीयों द्वारा लिखी शुद्ध अंग्रेजी के अर्थ में हुआ है और कभी उन अंग्रेजों की भाषा के संबंध में भी जिन्होंने भारत में रहकर लिखा है, यद्यपि भाषाशास्त्र की दृष्टि से दोनों में स्थानीय प्रभावों के अतिरिक्त कोई विशेष भेद नहीं है। फिर ऐंग्लो इंडियन से तात्पर्य उस संकर हिंदी भाषा से भी है जो भारत के ऐंग्लों इंडियन अपने से भिन्न भारतीयों से बोलते हैं। इस शब्द का व्यवहार अनेक बार उस हिंदी भाषा के संबंध में भी हुआ है जिसे हिंदुस्तानी कहते हैं। परंतु इस अर्थ में इसका उपयोग अकारण और अनुचित दोनों हैं। लोकसभा में भी एंग्लो इंडियन समुदाय से 2 सदस्यों को मनोनीत किया जाता है।
हेंज फिशर
हेंज फिशर (Heinz Fischer ; जन्म ९ अक्टूबर, 1938) आस्ट्रिया के एक राजनेता है। वे दो बार आस्ट्रिया के राष्ट्रपति रह चुके हैं। ८ जुलाई २०१६ को उनका दूसरा कार्यकाल समाप्त हुआ।
जयंत पाटील
जयंत पाटील (जन्म 1963) महाराष्ट्र से भारतीय राजनीतिज्ञ हैं। वो २००९ से २०१४ तक में भारत के पश्चिमी राज्य महाराष्ट्र के ग्रामीण विकास मंत्री रहे। उनके बाद पंकजा मुंडे महाराष्ट्र की ग्रामीण विकास मंत्री बनीं।
अमानी सिंह
अमानी सिंह भारत के प्रथम स्वतंत्रता संग्राम 1857 के सेनानी थे। ये वर्तमान उत्तरप्रदेश के गहलऊ गाँव, इगलास (अलीगढ़) के निवासी थे। इनके पास एक घोड़ी थी जिसकी वीरता की कहानियाँ आज भी इस क्षेत्र में जिसे लगसमा कहा जाता है, बड़े चाव से सुनी जाती हैं। खैर से इगलास जाने वाली सड़क पर गहलऊ गाँव में आज भी अमानी सिंह की मूर्ति है जिसमें उन्हें घोड़ी पर सवार दिखाया गया है। इनकी घोड़ी के बारे में कहा जाता है: अमानी माने तो माने, अमानी की घोड़ी न माने।
ज्ञानदत्त पाण्डेय
ज्ञानदत्त पाण्डेय एक हिन्दी ब्लॉगर हैं। इनका ब्लॉग [halchal.blog/ मानसिक हलचल] है। ये रेलवे के रिटायर्ड अधिकारी हैं। अब पूर्वांचल (पूर्वी उत्तर प्रदेश) के एक गांव - विक्रमपुर में रहते हैं।
रेडक्लिफ़, क्वींसलैंड
" 'रेडक्लिफ़"' [के एक आवासीय उपनगर है [Moreton बे]] उत्तरी क्षेत्र में पूर्व की ओर [की [रेडक्लिफ़ सिटी, क्वींसलैंड | रेडक्लिफ़ प्रायद्वीप]], लगभग 28 किलोमीटर उत्तर पूर्वोत्तर ब्रिस्बेन के] ], [के राज्य की राजधानी [क्वींसलैंड [, [ऑस्ट्रेलिया]].
कारण इसका हिस्सा बनने के लिए जनसंख्या के मामले में शहर, रेडक्लिफ़ ब्रिस्बेन के सांख्यिकीय विभाजन का हिस्सा है।
शहर के नाम रेड क्लिफ प्वाइंट द्वारा Explorer जॉन Oxley से नाम "स्रोत". रेडक्लिफ़ है क्वींसलैंड 1824 में पहली उपनिवेश बन गया, लेकिन यह जल्दी ही [के लिए छोड़ दिया गया था [ब्रिस्बेन]].
1880s से रेडक्लिफ़ एक लोकप्रिय "समुद्र तटीय सैरगाह रहा है" ब्रिस्बेन को अपनी निकटता के कारण स्थान.
लजांड्र बहुपद
गणित में लजांड्र अवकल समीकरण का हल लजांड्र बहुपद (Legendre functions) कहलाता है। लजांड्र अवकल समीकरण निम्नलिखित है-
यह नाम आद्रियें मारि लजान्द्र (Adrien-Marie Legendre) के नाम पर पड़ा है। यह अवकल समीकरण अभौतिकी एवं प्रौद्योगिकी में बार-बार देखने को मिलता है। विशेष रूप से, लाप्लास समीकरण को गोलीय निर्देशांक में हल करते समय यह समीकरण प्राप्त होता है।
इन बहुपदों का ग्राफ नीचे दिखाया गया है (केवल "n"=5 तक) :
जोसेफ लुई लाग्रांज
जोसेफ लुई लाग्रांज (Joseph Louis Lagrange, 1736 - 1813) फ्रांस के गणितज्ञ थे। इनका जन्म 25 जनवरी 1736 ई. को ट्यूरिन में हुआ। 17 वर्ष की अल्पायु में ये राजकीय सैनिक अकादमी में गणित के प्रोफेसर नियुक्त हुए। गणित एवं खगोल शास्त्र को इनकी देन अपूर्व है। खगोल शास्त्र में इन्होंने "चंद्र-मुक्ति-सिद्धांत" तथा "बृहस्पति के चार उपग्रह संबंधी सिद्धांत" की व्याख्या पर अनेक अन्वेषण किए। 1766 ई. में ये बर्लिन में गणित के प्रोफेसर नियुक्त हुए। तदुपरांत लाग्रांज ने समीकरणों एवं संख्याओं के सिद्धांतों पर अनेक खोजें कीं और द्विघातीय अनिर्णीत समीकरण का हल दिया (जो हिंदू गणितज्ञों के ही अनुरूप था), तृतीय वर्ण के सारणिकों का सूची स्तंभ संबंधी अन्वेषणों में खूब प्रयोग किया और विचरण करलन (जिसके आविष्कार का श्रेय आयलर के साथ इनको भी है) की सहायता से काल्पनिक-वेग-सिद्धांत से यंत्रविज्ञान की संपूर्ण पद्धतियों का निगमन किया। इनके अतिरिक्त इन्होंने संभाव्यता, परिमित अंतर, आरोह सितत भिन्नों और दीर्घवृत्तीय समकलों पर भी अनेक अन्वेषण किए। इनके प्रसिद्ध ग्रंथ "मेकानिक अनालितिक" (Theoric des fonctions analytiques, 1797 ई.), "लसों स्यूर न काल्क्युल दे फौंक्स्यों" (Lecons sur lecalcul des fonctions, 1801 ई.), रेजोल्यूस्यो देजोक्वास्यों न्यूमेरिक (Resolution des equations numeriques, 1798 ई.) और "नूवैल मेथौद पूर रेज़ूद्र लेजाक्वस्यों लितेराल पार ल मुअइयें द सेरि" (Nouvelle methode pour resoudre les equations litterales par le moyen des series, 1770 ई.) है। 10 अप्रैल 1813 ई. को पैरिस में इनका देहांत हो गया।
उपरिगामी सेतु
ये पुल किसी नदी, नहर या जल के उपर न होकर किसी रेलवे लाइन या सड़क को पार करने के लिये उपरिगामी पुल (Over Bridge) बनाया जाता है।
सुन्दरलाल होरा
भारतीय प्राणि विज्ञानी सुंदरलाल होरा (1896-1955) का जन्म पश्चिमी पंजाब (अब पाकिस्तान) के हाफिज़ाबाद नामक कस्बे में हुआ था। पंजाब विश्वविद्यालय की एम. एस-सी. परीक्षा में आपने प्रथम स्थान प्राप्त किया तथा आपको मैकलैगेन पदक और अन्य सम्मान प्राप्त हुए। सन् 1919 में आप भारत के जूलॉजिकल सर्वे विभाग में नियुक्त हुए। सन् 1922 में पंजाब विश्वविद्यालय और सन् 1928 में एडिनबरा विश्वविद्यालय से आपने डी. एस-सी. की उपाधियाँ प्राप्त कीं।
आपके जैविक तथा मत्स्य विज्ञान संबंधी अनुसंधान बहुत महत्वपूर्ण थे और इनके लिए आपको भारतीय तथा विदेशी वैज्ञानिक संस्थानों से सम्मानित उपाधियाँ तथा पदक प्राप्त हुए। आपके लगभग 400 मौलिक लेख भारतीय तथा विदेशी वैज्ञानिक पत्रिकाओं में प्रकाशित हुए हैं। प्राणि विज्ञान के लगभग सभी पक्षों पर आपने लेख लिखे हैं। प्राचीन भारत में मत्स्य तथा मत्स्यपालन विज्ञान संबंधी आपके अनुसंधान विशेष महत्व के थे। आपने भारत के जूलॉजिकल सर्वे विभाग को मत्स्य संबंधी अनुसंधान कार्य का केंद्र बना दिया।
आप एडिनबरा की "रॉयल सोसायटी", लंदन की "जूलॉजिकल सोसायटी", लंदन के :"इंस्टिट्यूट ऑव बायलॉजी", तथा अमरीका की "सोसायटी ऑव इक्थियोलॉजिस्ट्स ऐंड हृपेंटोलॉजिस्ट्स" के सदस्य थे। आप "एशियाटिक सोसायटी" के वरिष्ठ सदस्य निर्वाचित हुए। इस संस्था ने आपको "जयगोविंद विधि" पदक प्रदान किया तथा कई वर्ष तक आप इस संस्था के उपाध्यक्ष रहे। भारत के "नेशनल इंस्टिट्यूटऑव सायंस" के आप संस्थापक सदस्य तथा सन् 1951 और 1952 में उसके अध्यक्ष रहे। ये भारत की "नेशनल जिऑग्रैफिकल सोसायटी" के सदस्य तथा उसके जवाहरलाल पदक के प्राप्तकर्ता, "भारतीय जूलॉजिकल सोसायटी" के सदस्य तथा इसके सर दोराबजी ताता पदक के प्रापक थे। "बॉम्बे नैचुरल हिस्ट्री सोसायटी" के भी आप सदस्य निर्वाचित हुए। इन वैज्ञानिक संस्थानों के अलावा आप अनेक अन्य वैज्ञानिक और समुद्र विज्ञान तथा मत्स्य विज्ञान से संबंधित संस्थाओं के सम्मानित सदस्य थे।
आप "भारतीय विज्ञान कांग्रेस" के प्राणिविज्ञान अनुभाग के सन् 1930 में तथा सायंस कांग्रेस के सन् 1954 में अध्यक्ष निर्वाचित हुए थे। इस संस्था द्वारा प्रकाशित "भारतीय क्षेत्र विज्ञानों की रूपरेखा" (An Outline of Field Sciences in India) के आप संपादक भी थे।
सिनसिनवार
सिनसिनवार जाटों का गोत्र है । इस गोत्र वाले जाटों का उद्गम भरतपुर जिले के सिनसिनी एवम उसके नजदीकी गांवों से माना जाता है। सिनसिनवार गोत्र के मुख्य रूप से 2 गड़ माने जाते हैं प्रथम पेंघौर ( 12 गांवों का संगठित रूप) दूसरा 7 गांवों का गठन (सिनसिनी महरावर साबौरा बरताई लांकी कुरबरा उसरानी) भरतपुर के जाट राजा सूरजमल भी सिनसिनवार गोत्र के जाट थे। सिनसिनी गाँव का नाम सिनसिना देव के आधार पर रखा गया है। महाभारत शल्य पर्व में इसका उल्लेख है।
वयिलमकुन्नु भगवति मंदिर
वयिलमकुन्नु भगवति मंदिर
वयिलमकुन्नु भगवति मंदिर केरल में, कतमपलिपुरम नामक जगह पर स्थित है और चेरुपुलास्सेरी से पालाक्काड़ जाने के रास्ते में [0] दूर पड़ता हैं। ये मंदिर तिरुमंदाकुन्नु भगवति को समर्पित है (और कोंगद में श्तिथ (अन्गदीपुरम मंदिर की तरह है)। इस मंदिर का भव्य वार्षिक त्योहार बहुत आश्म्सा और भव्यता के साथ मार्च के महीने में हर साल मनाया जाता है।
इन्हें भी देखें
संदर्भ
[1]
[2]
केरल में हिंदू मंदिरों
[3
कैरम
कैरम एक खेल है। इसे दो, तीन या चार खिलाड़ी खेल सकते हैं। इसके लिए एक कैरम बोर्ड और नौ-नौ काली और पीली गोटियाँ तथा एक लाल रंग की रानी गोटी होती है। एक स्ट्राइकर होता है जिससे मारकर गोटियों को कैरम बोर्ड के चारों कोनों पर बने छिद्रों में से किसी एक में धकेलना होता है।
इसकी उत्पत्ति भारतीय उपमहाद्वीप में हुई। प्रथम विश्व युद्ध के बाद यह बहुत लोकप्रिय हुआ। इसके कई प्रतियोगितायें होती थीं। 1935 के आस पास यह भारत के अलावा श्रीलंका में भी खेला जाने लगा। इसके लिए आधिकारिक रूप से खेल प्रतियोगितायें भी होनी शुरू हुई।
वर्ष 1988 में इसका अंतरराष्ट्रीय रूप में विकास हुआ और अंतरराष्ट्रीय कैरम महासंघ कि स्थापना चेन्नई, भारत में हुई। इसी वर्ष इसके नियमों को प्रकाशित किया गया और यह धीरे धीरे अन्य देशों में लोकप्रिय होता हुआ, पूरी दुनिया में फैल गया।
ऑक्टेन नम्बर
किसी ईंधन का ऑक्टेन नम्बर उस ईंधन के समान नॉकिंग गुण वाले आइसो ऑक्टेन तथा नॉर्मल हेप्टेन के मिश्रण में आइसो ऑक्टेन का प्रतिशत है। आइसो ऑक्टेन का ऑक्टेन नम्बर 100 व नॉर्मल हेप्टेन का ऑक्टेन नम्बर 0 होता है।
मेडिकल ट्रांसक्रिप्शन
मेडिकल ट्रांसक्रिप्शन (MT) स्वास्थ्य व्यवसाय का सहायक अंग है। इसके अन्तर्गत चिकित्सकों द्वारा रोगी को दिये गये मौखिक निर्देशों को रेकॉर्ड करके बाद में उन्हें पाठ (टेक्स्ट) के रूप में बदलना होता है।
डिमाश भाषा
डिमासा भाषा, तिब्बती-बर्मी परिवार की एक भाषा है जो डिमासा लोगों द्वारा बोली जाती है जो भारत के उत्तर-पूर्वी राज्य असम में निवास करते हैं।
कछार बर्मन और कछार होजाइ प्रथम भाषा के रूप में डिमासा बोलते हैं।
असम (उत्तर कछर पहाड़ी, कछर, कार्बी ऑन्गलॉन्ग, नागांव जिले), नागालैण्ड और मणिपुर।
बार्बरा मोरी
बार्बरा मोरी ओचोया (जन्म 2 फ़रवरी 1978 को मोंटेवीडियो, उरुग्वे में) एक मैक्सिकन अभिनेत्री और मॉडल हैं।
शुरुआत में मोरी ने एक मॉडल के रूप में कार्य किया और बाद में टीवी अज़्टेका के साथ टेलीनॉवेल (telenovela) धारावाहिक अज़ुल टकीला में अभिनय करते हुए एक टेलीनॉवेल अभिनेत्री बनी, लेकिन उनको बड़ी सफलता प्रतिद्वंद्वी नेटवर्क टेलिवीसा के साथ 2004 में टेलीनॉवेल "रूबी" के रीमेक में शीर्षक चरित्र अभिनीत करने से मिली|
अभिनेत्री व मॉडल बार्बरा मोरी ओचोया का जन्म 2 फ़रवरी 1978 को हुआ था। वह उरुग्वे-जापानी और मैक्सिकन मूल की हैं; उनको जापानी मूल अपने दादा के वंश से मिला हैं। उनके दो भाई-बहन, बहन अभिनेत्री केन्या मोरी और भाई किन्तारो मोरी हैं। मोरी 3 वर्ष की ही थी, जब उनकें माता-पिता युवी मोरी और रोसारियो ओचोया का तलाक हो गया था। मोरी ने अपना बचपन मेक्सिको एवं उरुग्वे में बिताया और अंततः बारह वर्ष की आयु से मैक्सिको सिटी में स्थायी हुई।
चौदह वर्ष की आयु में एक दिन जब वह वेट्रेस के रूप में काम कर रही थी, तब फैशन डिजाइनर मार्कोस टोलेडो ने उनको अपने साथ एक मॉडल के तौर पे कार्य करने के लिए आमंत्रित किया। सत्रह साल की उम्र तक वह आत्मनिर्भर हो गईं और अपने रिश्ते की बहन के साथ रहने लगीं। उन्नीस वर्ष की उम्र में उनकी मुलाकात अभिनेता सर्जियो मेयर से हुई, जो की 1998 में उनके बेटे सर्जियो के पिता बने। उन दोनों ने कभी शादी नहीं की।
बाद में उन्होंने "एल सेन्ट्रो दे एस्टूडिओस दे फोर्मसिओं एक्टोरल" (El Centro de Estudios de Formación Actoral) में अभिनय का अध्ययन किया। उन्होंने अपने अभिनय-जीवन की शुरुआत मैक्सिकन टेलीनॉवेल "अल नोर्टे देल कोराज़ों" (Al norte del corazón) से की। उसके बाद उन्होंने अगले वर्ष कॉमेडी श्रृंखला "ट्रिक टैक" और "मिराडा दे मुजेर" में भाग लिया| उनको "सर्वश्रेष्ठ नवोदित अभिनेत्री" के रूप में अपना पहला टीवीय्नोवेलास (TVyNovelas) पुरस्कार उनकी "मिराडा दे मुजेर" की भूमिका के लिए मिला।
1998 में, बार्बरा मोरी को "अज़ुल" के रूप में अपनी प्रथम प्रमुख भूमिका धारावाहिक श्रृंखला "अज़ुल टकीला" में मिली, जिसमें मौरिसियो ओच्मन्न उनके सहअभिनेता थे। एक वर्ष बाद उन्होंने पेरूवियन अभिनेता क्रिश्चियन मिएर के साथ मिआमी में "मी मुएरो पोर टी" नामक श्रृंखला फिल्माई। वर्ष 2000 में उन्होंने अपनी पहली फिल्म, मैक्सिकन कॉमेडी "इन्स्पिरासिओन" की। बाद में, उन्होंने अनेक भिन्न-भिन्न टेलीनॉवेल (telenovelas) में अभिनय दिया, जिसमें "अमोर डेस्काराडो" और अत्यधिक-गुण पाने वाली मैक्सिकन भावनाप्रधान धारावहिक, "रूबी" भी समाविष्ट है, जिसके लिए उन्हें एक और टीवीय्नोवेलास पुरस्कार से सम्मानित किया गया था।
2005 में उन्हें एक बेहद सफल फिल्म "ला मुजेर दे मी हेरमानो" में ज़ोई (Zoe) की भूमिका मिली और इसमें क्रिश्चियन मिएर ने उनके पति की भूमिका निभाई, जिनके साथ वह पहले भी "मी मुएरो पोर टी" में सहअभिनेत्री के रूप में कार्य कर चूकी थी। मेयर के साथ विच्छेद के बाद उनके सम्बन्ध मनोलो कार्डोना के साथ रहें। उन्होंने आलोचनात्मक प्रतिभाव पानेवाली फिल्म "प्रिटेन्डिएंडो"(Pretendiendo) में, जो की एक चिली/मैक्सिकन-प्रोत्साहित फिल्म थी, प्रमुख भूमिका अदा की।
भारत के फिल्म निर्माता राकेश रोशन ने हाल ही में अपने बेटे बॉलीवुड स्टार रितिक रोशन के साथ उन्हें अपनी आने वाली फिल्म काइट्स में नायिका भूमिका में चुना है। न्यू मैक्सिको, लास वेगास और लॉस एंजिल्स जैसी जगहों पर फिल्माई जाने वाली यह फिल्म जुलाई 2008 के अंत तक प्रोडक्शन में जाएगी और संभवत: 2010 में रिलीज होगी (बॉलीवुड हंगामा रिलीज़ तारीख)।
ज़ेमे लोग
ज़ेमे (Zeme) भारत के पूर्वोत्तर भाग में नागालैण्ड, असम, मणिपुर और त्रिपुरा राज्यों में बसने वाला एक समुदाय है। यह नागा समुदाय की ज़ेलियांगरोंग शाखा की एक उपशाखा हैं और ज़ेमे भाषा बोलते है।
रज़्मनामा
रज़्मनामा (फ़ारसी: رزم نامہ, जंग की किताब) महाभारत का फ़ारसी अनुवाद है जो कि मुग़ल बादशाह अकबर के समय में करवाया गया था। 1574 में अकबर ने फ़तेहपुर सीकरी में मकतबख़ाना (अनुवादघर) शुरू किया। इसके साथ अकबर ने राजतरंगिणी, रामायण, वग़ैरा जैसे संस्कृत ग्रंथों को फ़ारसी में अनुवाद करने के लिए हिमायत दी।
रज़्मनामा की तीन प्रतियाँ है प्रथम जयपुर अजायबघर में, दुसरी 1599 में तैयार जो वर्तमान समय में विविध संग्रहालय में रखी गई है और अंतिम रज़्मनामा रहीम का है जो 1616 में पुरा हुआ था। रज़्मनामा अपने चित्रों के कारण महत्त्वपूर्ण है। जयपुर प्रत के मुख्य चित्रकार दशवंत, वशावंत और लाल है। ई.स. 1599 की प्रत के मुख्य चित्रकार असी, धनु और फटु है।
महाभारत को फ़ारसी में अनुवाद करने का हुक्म 1582 में दिया गया और इसके 1 लाख श्लोकों का अनुवाद 1584 से 1586 तक किया गया। इस अनुवाद के दौरान मुशफ़ीक़ ने तस्वीरों बनाने का कार्य किया जिसके साथ महाभारत की कथा को समझने में सुविधा होती है। इस समय इस अनुवाद की एक नक़ल जयपुर शहर के "महल" अजायबघर में मौजूद है।
इस किताब का दूसरा अनुवाद 1598 से 1599 के दौरान में किया गया। पहले अनुवाद की तुलना में दूसरा अनुवाद में ज़्यादा विस्तार है। इसमें 161 चित्र शामिल थे। इस अनुवाद की कई नक़ल शाही ख़ानदान के सदस्यों को तोहफ़े के तौर पर दीं गई थीं।
तिरुवंबाडी श्री कृष्ण मंदिर
तिरुवंबाडी श्री कृष्ण मंदिर, केरल में स्थित सबसे बड़ा कृष्ण मंदिरों में से एक है। यह दक्षिण भारत के केरल राज्य में, त्रिशूर में स्थित है और माना जाता है की ये मंदिर 1000 साल से भी अधिक पुराना है।
तिरुवंबाडी में प्रतिवर्ष त्रिशूर पूरम का उत्सव धूमधाम से मनाया जाता है और केरला में यह ही सब से बड़ा त्योहार है और इस मेले में दो प्रतिद्वंद्वी कक्षों में एक इस उत्सव में भाग लेते हैं।
हिमाचल प्रदेश विश्वविद्यालय
हिमाचल प्रदेश विश्वविद्यालय शिमला स्थित एक सार्वजनिक विश्वविद्यालय है। इसकी स्थापना 22 जुलाई, 1970 को हुई थी।
परमेक्कावु
परमेक्कावु
[0] परमेक्कावु भगवति मंदिर केरल में सबसे बड़ी भगवति मंदिरों में से एक है। परमेक्कावु भगवति मंदिर, दक्षिण भारत के केरल राज्य में, त्रिशूर में स्थित है और माना जाता है की ये मंदिर [1] 1000 साल से भी अधिक पुरानी है।
तिरुवंबाडी श्री कृष्ण मंदिर मैं हर साल त्रिशूर पूरम का उत्सव धूम धाम से मनाया जाता है और केरला में यह ही सब से बड़ा त्योहार है और इस मेले में दो प्रतिद्वंद्वी कक्षों में एक इस उत्सव में भाग लेते हैं।
[2]
इन्हें भी देखें
[3]
केरल में हिंदू मंदिरों
[4]
शारदा मठ
शारदा मठ सरस्वती का मंदिर है जिसे श्री नारायण गुरु ने केरल में वरकला के पास शिवगिरी नामक स्थान पर बनाया था। गुरुदेव ने पूर्णिमा के अवसर पर, अप्रैल 1912 में, श्री शारदा मठ में माता सरस्वती देवीजी की प्रतिमा की स्थापना किया। श्रीशारदा अभिषेक समिति के अध्यक्ष के रूप में डॉ॰ पालपु ने अपना कर्तव्य निभाया। महाकवि श्री कुमारन इस समिति के सचिव थे। https://web.archive.org/web/20100225143541/http://www.sivagiri.org/
बोआरिश्च भाषा
बोआरिश्च भाषा या ऑस्ट्रो-बावारियाई (जर्मन: "Bairisch" मूल भाषा: "Boarisch") ऊपरी जर्मन प्रकारों का एक प्रमुख समूह है। मानक जर्मन के समान ही एक उच्च जर्मन भाषा है, परन्तु यह एक भाषा नहीं हैं। हालांकि, बोआरिश्च और मानक जर्मन ने एक-दूसरे को प्रभावित किया है और बोआरिश्च बोलने वाले अधिसंख्य लोग मानक जर्मन भी बोलते हैं।
बोआरिश्च एक क्षेत्रिय-बोली है और इसका उद्गम बावारी नामक एक जर्मेनिक जनजाति है, जिन्होंने जनजातिय ड्यूची की स्थापना की थी, जो मध्य युग में आज के बेयर्न और ऑस्ट्रिया के कुछ भाग को घेरे हुए थी और जिसे बाद में चार्लिमान्ज ने अपने अधीन कर लिया। हालांकि ये लोग धीरे-धीरे डेन्यूब और आल्प्स की ओर आव्रजन करते रहे और उन सभी क्षेत्रों की ओर भी जहाँ बोआरिश्व बोलिया बोली जाती थीं।
प्रभाकर माचवे
डॉ प्रभाकर माचवे (1917 - 1991) हिन्दी के साहित्यकार थे। उनका जन्म ग्वालियर में हुआ एवं शिक्षा इंदौर में हुई।
इनके कविता-संग्रह हैं : 'स्वप्न भंग, 'अनुक्षण, 'तेल की पकौडियां तथा 'विश्वकर्मा आदि। इन्होंने उपन्यास, निबंध, समालोचना, अनुवाद आदि मराठी, हिन्दी, अंग्रेजी में 100 से अधिक पुस्तकें लिखी हैं।
इन्हें 'सोवियत लैंड नेहरू पुरस्कार' तथा उत्तर प्रदेश हिन्दी संस्थान का सम्मान प्राप्त हुआ है। इन्हें सन् १९८९ में सुब्रह्मण्यम भारती पुरस्कार भी प्रदान किया गया।
सुब्रह्मण्यम भारती पुरस्कार
सुब्रह्मण्यम भारती पुरस्कार, भारत का साहित्यिक सम्मान है। यह हिन्दी साहित्य में उल्लेखनीय योगदान के लिये केन्द्रीय हिन्दी संस्थान द्वारा दिया जाता है। यह हिन्दी सेवी सम्मान भी है जो कई हिन्दी विशेषज्ञों को उनके हिन्दी के प्रचार-प्रसार में योगदान के लिये दिया जाता है।
भानगढ़
भानगढ़, राजस्थान के अलवर जिले में सरिस्का राष्ट्रीय उद्यान के एक छोर पर है। यहाँ का किला बहुत प्रसिद्ध है जो 'भूतहा किला' माना जाता है। इस किले को आमेर के राजा भगवंत दास ने 1583 में बनवाया था। भगवंत दास के छोटे बेटे और मुगल शहंशाह अकबर के नवरत्नों में शामिल मानसिंह के भाई माधो सिंह ने बाद में इसे अपनी रिहाइश बना लिया। माधो सिंह के तीन बेटे थे— (१) सुजान सिंह (२) छत्र सिंह (३) तेज सिंह। माधो सिंह के बाद छत्र सिंह भानगढ़ का शासक हुआ। छत्र सिंह के बेटा अजब सिंह थे। यह भी शाही मनसबदार थे। अजब सिंह ने अपने नाम पर अजबगढ़ बसाये थे। अजब सिंह के बेटा काबिल सिंह और इनके बेटा जसवंत सिंह अजबगढ़ में रहे। अजब सिंह के बेटा हरी सिंह भानगढ़ में रहे (वि॰ सं॰ १७२२ माघ वदी भानगढ़ की गद्दी पर बैठे)। माधो सिंह के दो वंशज (हरी सिंह के बेटे) औरंग़ज़ेब के समय में मुसलमान हो गये थे। उन्हें भानगढ़ दे दिया गया था। मुगलों के कमज़ोर पड़ने पर महाराजा सवाई जय सिंह जी ने इन्हें मारकर भानगढ़ पर अपना अधिकार जमाया।..
भानगढ़ का किला चारदीवारी से घिरा है जिसके अन्दर प्रवेश करते ही दायीं ओर कुछ हवेलियों के अवशेष दिखाई देते हैं। सामने बाजार है जिसमें सड़क के दोनों तरफ कतार में बनायी गयी दो मंजिली दुकानों के खण्डहर हैं। किले के आखिरी छोर पर दोहरे अहाते से घिरा तीन मंजिला महल है जिसकी ऊपरी मंजिल लगभग पूरी तरह ध्वस्त हो चुकी है। भानगढ़ का किला चारों ओर से पहाड़ियों से घिरा हुआ है चारों ओर पहाड़िया है वर्षा ऋतु में यहां की रौनक देखने को ही बनती है यहां पर चारों तरफ पहाड़ियों पर हरियाली ही हरियाली दिखाई देती है वर्षा ऋतु में यह दृश्य बहुत ही सुंदर हो जाता है भानगढ़ को दुनिया के सबसे डरावनी जगहों में से माना जाता है ऐसा माना जाता है कि यहां पर आज भी भूत रहते हैं आज भी यहां सूर्य उदय होने से पहले और सूर्य अस्त होने के बाद किसी को रुकने की इजाजत नहीं है
भानगढ से सम्‍बन्‍धित कथा  उक्‍त भानगढ बालूनाथ योगी की तपस्‍या स्‍थल था जि‍सने इस शर्त पर भानगढ के कि‍ले को बनाने की सहमति‍ दी कि‍ कि‍ले की परछाई कभी भी मेरी तपस्‍या स्‍थल को नहीं छूनी चाहि‍ए परन्‍तु राजा माधो सि‍ंह के वंशजों ने इस बात पर ध्‍यान नहीं देते हुए कि‍ले का निर्माण ऊपर की ओर जारी रखा इसके बाद एक दि‍न कि‍ले की परछाई तपस्‍या स्‍थल पर पड़ गयी जि‍स पर योगी बालूनाथ ने भानगढ़ को श्राप देकर ध्वस्‍त कर दि‍या, श्री बालूनाथ जी की समाधि अभी भी वहाँ पर मौजूद है।
अन्‍य कथा
भानगढ़ की राजकुमारी रत्‍नावती अपूर्व सुन्‍दरी थी जि‍सके स्‍वयंवर की तैयारी चल रही थी। उसी राज्‍य में एक तांत्रिक सिंधिया नाम का था जो राजकुमारी को पाना चाहता था परन्‍तु यह सम्भव नहीं था। इसलि‍ए तांत्रिक सिंधिया ने राजकुमारी की दासी जो राजकुमारी के श्रृंगार के लि‍ए तेल लाने बाजार आयी थी उस तेल को जादू से सम्‍मोहि‍त करने वाला बना दि‍या। राजकुमारी रत्‍नावती के हाथ से वह तेल एक चट्टान पर गि‍रा तो वह चट्टान तांत्रिक सिंधिया की तरफ लुढ़कती हुई आने लगी और उसके ऊपर गि‍रकर उसे मार दि‍या। तांत्रिक सिंधिया मरते समय उस नगरी व राजकुमारी को नाश होने का श्राप दे दि‍या जि‍ससे यह नगर ध्‍वस्‍त हो गया।
भटनागर-ग्रॉस-क्रुक ऑपरेटर
भटनागर-ग्रॉस-क्रुक ऑपरेटर (लघु:बी.जी.के) एक ऑपरेटर है। इसका प्रयोग बोल्ट्ज़्मैन समीकरण एवं लैटिस-बोल्ट्ज़मैन मैथड नामक तकनीक प्रयोग किय़ा जाता है। इसको निम्न सूत्र द्वारा प्राप्त किया/दर्शाया जाता है:
जहां formula_2 कणों की संख्या के लिये कड़ी formula_3 की दिशा में, लोकल इक्वीलिब्रियम मान है। टर्म formula_4 रिलैक्सेशन समय है एवं विस्कोसिटी से संबंधित है।
इस ऑपरेटर का नाम प्रभू लाल भटनागर, यूजीन पी ग्रॉस, एवं मैक्स क्रुक नामक तीन वैज्ञानिक गणितज्ञों के नाम पर रखा गया है, जिन्होंने इसे फ़िज़िकल रिव्यु में १९५४ में एक शोध-पत्र में निकाला था।
लैटिस-बोल्ट्ज़मैन मैथड
लैटिस-बोल्ट्ज़मैन मैथड (एल.बी.एम) तरल सिमुलेशन के लिये कंप्यूटेश्नल तरल गतिकी का एक वर्ग होता है। नेवियर-स्टोल्स समीकरण हल करने के बजाय, डिस्क्रीट बोल्ट्ज़्मैन समीकरण को हल किया जाता है। इसके द्वारा न्यूटोनियन तरल का बहाव भटनागर-ग्रॉस-क्रुक ऑपरेटर समान कोलीज़न मॉडलों का सिमुलेशन करने हेतु किया जाता है।
बोल्ट्ज़्मैन समीकरण, एकल पार्टिकल प्रोबैब्लिटी वितरण फ़ंक्शन formula_1 के लिये एवॉल्यूशन समीकरण होता है:
जहां formula_3 बाहरी बल है एवं formula_4 कोलीज़न समाकलक है। लैटिस बोल्ट्ज़्मैन मैथड इस समीकरण को डिस्क्रीटाइज़ कर देता है। इसके लिये ये स्पेस को एक लैटिस एवं वेलोसिटी स्पेस को वेलोसिटी सेट्स formula_5 में डिस्क्रीटाइज़ कर देता है। तब बोल्ट्ज़्मैन समीकरण, जो अब लैटिस बोल्ट्ज़्मैन समीकरण बन चुका है, बन जाता है:
The collision operator is often approximated by a BGK collision operator:
where formula_8 is the local equilibrium distribution.
The moments of the formula_9 give the local conserved quantities. The density is given by
and the local momentum is given by
For the popular isothermal lattice Boltzmann methods these are the only conserved quantities. Thermal models also conserve energy and therefore have an additional conserved quantity:
The collision operator has to respect the conservation laws. Therefore the equilibirum distribution formula_8 must have the same conserved moments as the formula_9.
सेंट स्टीफ़न कॉलेज
सेंट स्टीफ़न कॉलेज (उर्दू: سینٹ سٹیفنس کالج دلھ, अंग्रेज़ी:St. Stephen's College) दिल्ली विश्वविद्यालय के अधीनस्थ दिल्ली में स्थित एक कॉलेज है। यह भारत के प्रसिद्ध शैक्षिक संस्थानों में से एक है, जहां कला एवं विज्ञान की उपाधियां दी जाती हैं। इस कॉलेज के कई पुराछात्र काफ़ी प्रसिद्द रहे हैं और कॉलेज के छात्रों को "स्टेफेनियन" कहा जाता है।
इस कॉलेज का इतिहास बहुत पुराना है। सेंट स्टीफेंस स्कूल के रूप में १८५४ से मौजूद शिक्षण संस्थान को १ फरवरी १८८१ को कैम्ब्रिज मिशन द्वारा कॉलेज का दर्जा मिला और सैमुअल स्कॉट आलनट इसके संस्थापक प्रधानाचार्य बने। कॉलेज के कुछ उल्लेखनीय प्रधानाचार्यों में सी॰ एफ़॰ एंड्रयूज का नाम महत्वपूर्ण है। वर्ष १९२२ में दिल्ली विश्वविद्यालय की स्थापना के बाद यह कॉलेज भी दिल्ली विश्वविद्यालय से संबद्ध हो गया।
विज्ञान स्नातक
विज्ञान स्नातक (बैचेलर ऑफ साईंस, बी॰एससी॰) विज्ञान क्षेत्र में स्नातक उपाधि होती है।
भारतीय अन्तर्राष्ट्रीय व्यापार मेला 2009
भारतीय अन्तर्राष्ट्रीय व्यापार मेला 2009 दिल्ली के प्रगति मैंदान पर आयोजित इस तरह का २९वा मेला था। भारतीय ट्रेड प्रमोशन आर्गेनाइजेशन द्वारा इस वर्ष मेला की विषयवस्तु "एक्सपोर्ट ऑफ सर्विसेज" (सेवाओं का निर्यात) रखी गई थी।
अमीय चरण बैनर्जी
अमीय चरण बनर्जी () (२३ जनवरी १८९१ - ३१ मई १९६८) एक गणितज्ञ एवं शिक्षक थे। इनका प्रचलित नां ए.सी.बनर्जी या प्रोफ़ैसर बनर्जी था।
अमीय चरण जी पिता श्री ज्ञान चन्द्र बैनर्जी प्रेसीडेंसी कॉलेज के एक मेधावी छात्र थे, तथा कानून की पढ़ाई के वक्त स्वामी विवेकानंद के सहपाठी थे। २४ परगना जिले के महेशतला के ज़मींदार परिवार से थे।
वाईकम महादेव मन्दिर
वाईकम महादेव मन्दिर (Vaikom Mahadeva Temple) भारत के केरल राज्य के कोट्टयम ज़िले के वाईकम नगर में स्थित एक प्रसिद्ध शिव मन्दिर है।
स्मिथसोनियन खगोलशास्त्र वेधशाला
स्मिथसोनियन खगोलशास्त्र वेधशाला (अंग्रेज़ी:स्मिथसोनियन ऐस्ट्रोफ़िज़िक्स ऑब्ज़र्वेटरी, SAO) का स्थित एक अनुसंधान संस्थान है। यहां इसे (HCO) से जोड़कर (CfA) बनाया गया है।
बोल्ट्ज़मैन समीकरण
बोल्ट्ज़्मैन समीकरण जिसे प्रायः बोल्ट्ज़्मैन ट्रांस्पोर्ट इक्वेशन भी कहा जाता है, लुड्विग बोल्ट्ज़्मैन द्वारा भौतिकी क्षेत्र में डिवाइज़ की गई है। इसके द्वारा एक तरल में एक कण के सांख्यिकीय वितरण का वर्णन किया जाता है। It is one of the most important equations of non-equilibrium statistical mechanics, the area of statistical mechanics that deals with systems far from thermodynamic equilibrium; for instance, when there is an applied temperature gradient or electric field. The Boltzmann equation is used to study how a fluid transports physical quantities such as heat and charge, and thus to derive transport properties such as electrical conductivity, Hall conductivity, viscosity, and thermal conductivity.
शा वर्णमाला
शा वर्णमाला (Shavian alphabet या Shaw alphabet) अंग्रेजी भाषा को लिखने के लिये आविष्कृत एक वैकल्पिक लिपि है। रोमन में अंग्रेजी लिखने के कारण अंग्रेजी एवं अन्य यूरोपीय भाषाओं में वर्तनी (स्पेलिंग) की कठिन समस्या है। शा वर्णमाला के उपयोग से अंग्रेजी की स्पेलिंग सरल एवं ध्वन्यात्मक (फोनेटिक) हो जायेगी। जार्ज बर्नार्ड शा ने अपनी वसीयत में अंग्रेजी के लिये एक समुचित लिपि के आविष्कार के लिये कुछ धन की व्यवस्था की थी और इस लिपि के लिये तीन आवश्यक बातें निर्धारित की थी जो निम्नलिखित हैं -
पी-प्रकार अर्धचालक
जब हम प्योर सेमीकंडक्टर में ट्राईवलेंट इम्पुरिटी मिलते है तो सेमीकंडक्टर के बाहरी ऑर्बिट के चार एलेक्ट्रोंस इम्पुरिटी के तीन इलेक्ट्रोंस के साथ बोंड बना लेता है। जैसा कि हम जानते हैं कि कोई भी परमाणु अपने बहरी ऑर्बिट में आठ इलेक्ट्रोन पूरा करना चाहता है इसलिए ट्राईवलेंट इम्पुरिटी मिलाने के बाद उसमे एक इलेक्ट्रोन ग्रहण करने कि क्षमता होती है मतलब वहां एक होल उपस्थित हो जाता है (इलेक्ट्रोन कि अनुपस्थिति को होल कि उपस्थिति समझा जाता है). चूँकि होल को हम पोसिटिव चार्ज्ड पार्टिकल मानते हैं इसलिए इस तरह के सेमीकंडक्टर को P टाइप सेमीकंडक्टर कहते है। इसका मतलब है कि P टाइप सेमीकंडक्टर में होल्स कि मात्रा अधिक और इलेक्ट्रोंस कि मात्रा कम रहती है।
एन-प्रकार अर्धचालक
जब हम प्योर सेमीकंडक्टर में पेंटावलेंट इम्पुरिटी मिलते है तो सेमीकंडक्टर के बाहरी ऑर्बिट के चार इलेक्ट्रोंस इम्पुरिटी के चार इलेक्ट्रोंस के साथ बोंड बना लेता है। इसके बाहरी ऑर्बिट में आठ इलेक्ट्रोंस पुरे होने के बाद भी इसके पास एक इलेक्ट्रोन बच जाता है। चूँकि इलेक्ट्रोन एक नेगटिव चार्ज्ड पार्टिकल है इसलिए इसे हम N टाइप सेमीकंडक्टर कहते है। मतलब है कि N टाइप सेमीकंडक्टर में होल्स कि मात्रा कम और इलेक्ट्रोंस कि मात्रा अधिक रहती है।